มีอาการจุกแน่นบริเวณหน้าอกจนร้าวไปถึงบริเวณหลังจุกจนทำให้ตื่นนอนและไม่สามารถนอนได้รู้สึกแน่นเหมือนมีลมแน่นอยู่บริเวณหน้าอก ไม่มีอาการอื่นร่วม ไม่มีอาการอยากอาเจียรหรือเคลื่อนไส้หลังจากมีอาการพยายามหายาทาน1. ยาธาตุน้ำแดง ช่วยขับลม ดีขึ้น แต่อาการกลับมาอีก2.กาวิสคอน ไม่ช่วยเลย3.ยาช่วยย่อย รู้สึกอาการแน่นลดลงจนสามารถนอนได้
สวัสดีค่ะ กรดไหลย้อนเป็นภาวะที่เกิดจากกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอก อาจแสดงอาการคล้ายคนเป็นหอบหืดได้ การรักษาคือการรับประทานยาลดกรด และปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นโดยจากอาการที่กล่าวมาก็พอเข้าได้ค่ะ การวินิจฉัยอื่นๆเช่นกระเพาะอาหารอักเสบ มีแผลในกระเพาะ โรคหัวใจ หรือการติดเชื้อในปอดการรักษาเน้นที่การปรับพฤติกรรมร่วมกับรับประทานยาลดกรดในกระเพาะร่วมด้วยภายใต้การดูแลของแพทย์ค่ะ การดูแลตัวเองเบื้องต้น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารอาการที่ควรรีบไปพบแพทย์เพื่อตรวจเพิ่มเติม หลังปรับพฤติกรรมแล้วอาการไม่ทุเลา มีถ่ายดำ อาเจียนเป็นเลือด ถ่ายเป็นเลือด ปวดแน่นท้องมาก น้ำหนักลด รับประทานอาหารได้น้อยลง กลืนลำบากมากขึ้นเรื่อยๆ